open-index/open-wikipedia-markdown huggingface dataset:
Līdumupe

**Līdumupe**  ir Mellupes labā krasta pieteka Gulbenes novadā.

Izteka uz dienvidrietumiem no Naglenes. Met loku pretēji pulksteņrādītāja virizenam, vidustecē to šķērso dzelzceļa līnija Gulbene—Alūksne. Ietek Mellupē uz rietumiem no Stāmerienas.

## Atsauces
Mellupe (Mugurupes pieteka)

**Mellupe** (arī **Melnupe**)  ir Mugurupes labā satekupe Gulbenes novadā.

Izteka pie Butāniem. Augštecē met loku pulksteņa rādītāja virzienā, pēc Līdumupes uzņemšanas tek uz dienvidiem-dienvidaustrumiem. Sasniedzot Litenes pagasta robežu, satek ar Pogupi no kreisās, izveidojot Mugurupi. Mellupi dažkārt uzskata par Mugurupes augšteci. Upi šķērso valsts autoceļi V410 (Gulbene – Zeltiņi), V388 (Alūksne – Kalniena – Gulbene), P35 (Gulbene – Balvi – Viļaka – Krievijas robeža (Vientuļi)), V420 (Stāmeriena – Pļavnieki – Zeltaleja), kā arī dzelzceļa līnija Gulbene—Alūksne. Tās krastos atrodas Naglene, Zeltaleja, Antani.

## Atsauces
Mudaža

**Mudaža** (arī **Mudažas upīte**, **Mudažiņa**, **Dūņupe**, posms vidustecē **Liesnupe**, **Lisnupe**) ir Sudaliņas kreisā krasta pieteka Gulbenes novadā.

Izteka uz ziemeļiem no Silamalas. Tek ziemeļrietumu virzienā. Lielākās pietekas - Akmeņupīte, Upīte. Ietek Sudaliņā uz austrumiem no Lejasciema. Augštecē upi šķērso valsts autoceļš V416 (Ozolkalns – Lejasciems).

## Atsauces
Olekšupīte

**Olekšupīte** (arī **Moveša upe**, **Moveša upīte**, **Movešupīte**, **Sudalupīte**) ir Sudala pieteka Gulbenes un Alūksnes novadā.

Izteka no Pinteļa ezera ziemeļu krasta. Tek ziemeļu virzienā. Caurtek Moveša ezeram. Lielākā pieteka - Gribiņu grāvis. Ietek Sudala dienvidaustrumu galā, pie Olekšiem.

## Atsauces
Fransisko Enrikess de Subirija

**Fransisko Enrikess de Subirija** (; dzimis , miris ) bija kolumbiešu izcelsmes franču virves vilcējs, kurš startēja 1900. gada vasaras olimpiskajās spēlēs. 

Viņš bija sporta kluba *[[Racing Club de France]]* pārstāvis. 1900. gada vasaras olimpiskajās spēlēs bija viens no Francijas komandas pārstāvjiem (kopā ar Remonu Basē, Šarlu Gonduānu, Žanu Kollā, Žozefu Rofo un Emīlu Sarādu) izcīnīja sudraba medaļu piekāpjoties Jauktās komandas pārstāvjiem.

## Atsauces

## Ārējās saites
* Fransisko Enrikess de Subirija (Olympedia.org) 
* Fransisko Enrikess de Subirija (Sports Reference profils)
Peledņupīte

**Peledņupīte** ir Ludza ezera pieteka Gulbenes novadā.

Izteka uz ziemeļiem no Naglenes. Augštecē tek austrumu-dienvidaustrumu virzienā, lejtecē — uz ziemeļiem- ziemeļaustrumiem. Ietek Ludza ezera rietumu krastā. Upi šķērso valsts autoceļš V417 (Auguliena—Pilskalns—Litene).

## Atsauces
Pinteļupīte

**Pinteļupīte** (arī **Lisas upīte**, **Stauberienas upīte**) ir Pinteļa ezera pieteka Gulbenes novada Beļavas pagastā uz ziemeļiem no Beļavas. 

Tek ziemeļrietumu virzienā. Ietek Pintelī tā austrumu galā. Upi šķērso valsts autoceļi V410 (Gulbene – Zeltiņi) un V417 (Auguliena – Pilskalns – Litene). 

## Atsauces
Sprīvuļu upīte

**Sprīvuļu upīte** (arī **Maķešu upīte**, **Opuļa upīte**) ir Opulīša ezera pieteka Gulbenes un Alūksnes novadā.

Izteka no Sprīvuļu ezera rietumu gala. Tek dienvidrietumu virzienā. Ietek Opulītī tā ziemeļu galā. Upi šķērso valsts autoceļš V410 (Gulbene – Zeltiņi).

## Atsauces
Sīļupe (Opulīša pieteka)

**Sīļupe** (arī **Dzirnupīte**) ir Opulīša ezera pieteka Gulbenes novada Beļavas pagastā.

Izteka uz ziemeļiem no Naglenes. Tek ziemeļu virzienā. Ietek Opulītī tā dienvidu galā. Upi šķērso valsts autoceļi V417 (Auguliena – Pilskalns – Litene) un V410 (Gulbene – Zeltiņi). Tās krastos atrodas Sīļi un Pilskalns. Dažkārt Sīļupi uzskata par Cērstupes augšteci.

## Atsauces
Etjēns Durāns

**Etjēns Durāns** () bija franču tenisists, kurš startēja 1900. gada vasaras olimpiskajās spēlēs.

Durāns 1900. gada vasaras olimpiskajās spēlēs Parīzē startēja tenisa sacensībās. Vienspēļu turnīrā viņš jau pirmajā kārtā zaudēja britam Redžinaldam Dohertijam ar 2:6 un 3:6 un turpmāko cīņu neturpināja. Dubultspēļu turnīrā viņš startēja kopā ar Adriēnu Fošjē-Magnānu. Viņi ceturtdaļfinālā ar rezultātu 8:6, 1:6 un 3:6 zaudēja britu tenisa pārim Haroldam Mahoni un Artūram Norisam. 

## Atsauces

## Ārējās saites
* Etjēns Durāns (SOK profils) 
* Etjēns Durāns (Olympedia.org) 
* Etjēns Durāns (Sports Reference profils)
Upīte (Mudažas pieteka)

**Upīte** ir Mudažas labā krasta pieteka Gulbenes novadā.

Izteka uz dienvidrietumiem no Augulienas. Tek rietumu virzienā. Ietek Mudažā mežainā, purvainā apvidū.

## Atsauces
Adriēns Fošjē-Magnāns

**Adriēns Fošjē-Magnāns** (; dzimis , miris ) bija franču tenisists, 1900. gada vasaras olimpisko spēļu dalībnieks.

Fošjē-Magnāns 1900. gada vasaras olimpiskajās spēlēs Parīzē startēja tenisa vīriešu dubultspēļu turnīrā, kur viņš startēja kopā ar Etjēnu Durānu. Viņi turnīrā spēlēja tikai ceturtdaļfinālā, kurā zaudēja britu tenisa pārim Haroldam Mahoni un Artūram Norisam.

## Atsauces

## Ārējās saites
* Adriēns Fošjē-Magnāns (SOK profils) 
* Adriēns Fošjē-Magnāns (Olympedia.org) 
* Adriēns Fošjē-Magnāns (Sports Reference profils)
Saldus draudzes novads

thumb|270px|Saldus draudzes novads 1859. gada kartē.
thumb|270px|Saldus draudzes novads ar vāciskajiem vietvārdiem (1854).

**Saldus draudzes novads** jeb **Saldus ķiršpēle** () bija administratīva vienība Kurzemes un Zemgales hercogistes Kuldīgas virspilskunga iecirkņa Kuldīgas pilskunga iecirkņa, vēlākā Kurzemes guberņas Kuldīgas apriņķa (1819—1918) sastāvā.
Jau pirms 1819. gada Kurzemes guberņas pārvaldes reformas Saldus draudzes novadam pievienoja Ezeres draudzes novadu.

Tagad bijušā Saldus draudzes novada teritorija ietilpst Saldus, daļēji Kuldīgas novadā.

## Saldus draudzes novada mācītājmuižas (pastorāti) (1841)

* Saldus Svētā Jāņa evaņģēliski luteriskā baznīca un mācītājmuiža,
* Kursīšu baznīca un filiāle Zvārdes baznīca (*Schwarden*, sagrauta),
* Lutriņu baznīca,
* Skrundas baznīca un filiāle Jerās (*Irgen*, nav saglabājusies),
* Griezes baznīca,
* Celmenieku baznīca un mācītājmuiža (*Zelmeneeken*) un filiāle Pampāļu baznīca,
* Rubas baznīca (*Ringen*, sagrauta)
* Muižciema baznīca un mācītājmuiža (*Muischazeem*).


Saldus baznīca 2000-05-13.jpg|Saldus Svētā Jāņa evaņģēliski luteriskā baznīca (2000)
Kursīšu baznīca pirms 1944.jpg|Kursīšu baznīca (sagrauta 1944)
Ķērkliņu baznīca.jpg|Ķērkliņu baznīca (sagrauta 1945)
Zvārdes baznīcas drupas - panoramio.jpg|Zvārdes baznīcas drupas (2011)
Lutriņu baznīca 2000-06-11.jpg|Lutriņu baznīca (2000)
Skrundas baznīca 2000-05-13.jpg|Skrundas baznīca (2000)
Griezes luterāņu baznīca 12.jpg|Griezes baznīca (2016)
Rubas luterāņu baznīca 7.jpg|Rubas baznīcas drupas (2016)
Rubas baznīca pirms 1944.jpg|Rubas baznīca (pirms 1944)
The new image of Pampali church.jpg|Pampāļu baznīca (2015)
Pampāļu baznīca pirms 1944.jpg|Pampāļu baznīca (pirms 1944)
Gaiķu (Muižciema) baznīca pirms 1940.jpg|Gaiķu (Muižciema) baznīca (pirms 1940)


## Muižas Saldus draudzes novadā (1841)
Atsauce:

## Attēlu galerija
thumb|250px|Saldus draudzes novads 1798. gada kartē.
thumb|250px|Ezeres un Saldus draudžu novadi 1770. gada kartē.

Ezeres muižas pils 2000-11-04.jpg|Ezeres muiža (2000)
Bruzilu muiža.jpg|Bruzilas muiža
Bruzilas muižas apbūve - panoramio.jpg|Bruzilas muiža (2011)
Ķerkliņu muiža.jpg|Ķerkliņu muiža
Kursīšu muiža.jpg|Kursīšu muiža
Skrundas muiža.jpg|Skrundas muiža
Skrundas muiža (3).jpg|Skrundas muiža (2013)
Rubas muiža un pamatskola - panoramio.jpg|Rubas muiža (2011)
Gaiķu muižas pils, tagad skola 2005-06-23.jpg|Gaiķu muiža (2005)
Jaunlutriņi 05.jpg|Jaunā muiža (Jaunlutriņi, 2019)
Sesile, Novadnieku pagasts, LV-3880, Latvia - panoramio (4).jpg|Sesiles muiža
Reņģes muiža ap 1900.jpg|Reņģes muiža


## Atsauces

## Ārējās saites
* Latvijas armijas štāba ģeodēzijas topogrāfijas daļas karte — Saldus no https://web.archive.org/web/20121025182238/http://www.lithuanianmaps.com/Maps1931-38.html (bijušā Saldus draudzes novada muižu nosaukumi latviski)
* Latvijas armijas štāba ģeodēzijas topogrāfijas daļas karte — Ezere
Electronic Arts

***Electronic Arts Inc.*** (EA) ir amerikāņu videospēļu kompānija, kuras galvenā mītne atrodas Redvudsitijā, Kalifornijā. Pēc ieņēmumiem un tirgus kapitalizācijas tas ir otrais lielākais spēļu uzņēmums Amerikā un Eiropā pēc *Activision Blizzard* un 2020. gada maijā pirms *Take-Two Interactive*, *CD Projekt* un *Ubisoft*.

## Kritika un pretrunas

2010. gados *Electronic Arts* ir bijis vairāku strīdu centrā, kas saistīti ar citu uzņēmumu iegādi, darbinieku tiesībām un patērētāju vēlmju ignorēšanu. Portāls "*The Consumerist*" 2012. un 2013. gadā iebalsoja *EA* par gada sliktāko kompāniju.

## Atsauces
Margerita Furjē

**Margerita Furjē** () bija franču tenisiste, kura startēja 1900. gada vasaras olimpiskajās spēlēs.

Furjē 1900. gada vasaras olimpiskajās spēlēs Parīzē startēja sieviešu vienspēļu turnīrā. Šajā turnīrā viņa pirmajā kārtā zaudēja britu tenisistei Šarlotei Kūperei un turpmāko cīņu neturpināja.

## Atsauces

## Ārējās saites
* Margerita Furjē (SOK profils) 
* Margerita Furjē (Olympedia.org) 
* Margerita Furjē (Sports Reference profils)
Lonzo Bols

**Lonzo Andersons Bols** (; dzimis ) ir amerikāņu basketbolists, spēlē saspēles vadītāja pozīcijā. 2025. gadā pārstāv Nacionālās basketbola asociācijas (NBA) klubu Klīvlendas "Cavaliers".

L. Bola tēvs Lavars Bols ir spēlējis basketbolu koledžā, kā arī profesionāli amerikāņu futbolu, bet vēlāk nodarbojies ar uzņēmējdarbību. Lonzo Bola jaunākais brālis Lamelo Bols arī ir basketbolists, pārstāv NBA komandu Šarlotas "Hornets" (izvēlēts ar trešo numuru 2020. gada NBA draftā). Basketbolu spēlē arī viņu jaunākais brālis Liendželo Bols.

## Karjera
L. Bols NCAA čempionātā pārstāvēja Kalifornijas Universitāti Losandželosā. Pēc vienas izcilas sezonas augstskolā 2017. gada NBA draftā viņu Losandželosas "Lakers" izraudzījās ar kopējo otro kārtas numuru pirmajā kārtā. Debijas sezona bija pietiekoši laba, lai spēlētāju iekļautu NBA debitantu otrajā izlasē, tomēr ne tik izcila, kā varētu sagaidīt no spēlētāja, kas izvēlēts ar otro numuru draftā.

2019. gada jūlijā L. Bols kopā ar Brendonu Ingramu, Džošu Hārtu, kā arī vairākām nākotnes drafta tiesībām un naudas kompensāciju tika aizmainīts uz Ņūorleānas "Pelicans", par ko pretī "Lakers" saņēma vienu no līgas labākajiem garajiem spēlētājiem Entoniju Deivisu un kļuva par čempioniem jau pirmajā sezonā pēc šīs maiņas.

2021. gada 2. augustā L. Bols kā brīvais aģents parakstīja līgumu ar Čikāgas "Bulls", bet 2025. gada februārī viņš vienojās ar "Bulls" par līguma pagarināšanu. 2025. gada jūlijā L. Bols tika aizmainīts uz Klīvlendas "Cavaliers" pret Aizeku Okoro.

## Atsauces

## Ārējās saites
Ozerotaimira

**Ozerotaimira** (), arī **Buhta Ožidaņija** (*Бухта Ожидания*), ir slēgta Krievijas vissezonas hidrometeoroloģiskā polārstacija Arktikā. Izvietojusies Taimiras pussalas vidienē Taimiras ezera ziemeļu krastā Ožidaņijas līča piekrastē.

## Vēsture
Stacija izveidota 1943. gada septembrī polārās aviācijas un Ziemeļu jūras ceļa nodrošināšanai ar meteoroloģisko informāciju. Tās pirmais vadītājs bija Pjotrs Svirņenko. Slēgta 1995. gadā.

## Atsauces

## Ārējās saites
* Фотоальбом "Озеро Таймыр"
Bananarama

***Bananarama*** ir angļu popgrupa, kas slavas zenītā bija 80. gados ar tādiem hitiem kā *Venus*, *Love in the First Degree*, *Robert de Niro's Waiting* un *Cruel Summer*. Grupa tika izveidota 1979. gadā kā trio, bet kopš 1991. gada darbību turpina kā duets. Grupa popularitāti iemantojusi kā Lielbritānijā un citās Eiropas valstīs, tā arī ASV, Kanādā un Austrālijā. Pirmo trio sastāvu veidoja Sāra Dalina, Ševona Fāhi un Kerena Vudvorda. 1988. gadā Fāhi grupu pameta, un viņas vietā stājās Džekija O'Salivana, bet pēc O'Salivanas aiziešanas 1991. gadā Dalina un Vudvorda turpina darboties kā duets. Grupa klajā laidusi 12 studijas albumus.

## Diskogrāfija
### Studijas albumi
* Deep Sea Skiving (1983) 
* Bananarama (1984) 
* True Confessions (1986)
* Wow! (1987) 
* Pop Life (1991) 
* Please Yourself (1993) 
* Ultra Violet (1995) 
* Exotica (2001) 
* Drama (2005) 
* Viva (2009) 
* In Stereo (2019)
* Masquerade (2022)

## Atsauces
Orientēšanās ar slēpēm

**Orientēšanās ar slēpēm** jeb **ziemas orientēšanās** ir distanču slēpošanas izturības ziemas sporta veids, un ir viena no četrām IOF atzītajām orientēšanās sporta disciplīnām. Veiksmīgs "ziemas orientierists" apvieno augstu fizisko izturību, spēku un teicamas orientēšanās spējas, pārvietojoties lielā ātrumā.

Orientējoties ar slēpēm, tiek izmantotas standarta orientēšanās kartes, kurās ar īpašu zaļu apdruku tiek izcelts taku un ceļu tīkls, kas norāda uz slēpošanu pa sniegu. Citi simboli norāda uz to, vai ceļi ir plati vai šauri, sniegoti vai tīri. Tiek izmantota līdzīga orientēšanās tehnika, kā veloorientēšanās. Tiek izmantots standarta distanču slēpošanas ekipējums, kā arī kartes turētājs, kas īpašā veidā piestiprināts pie krūtīm. Salīdzinot ar distanču slēpošanu, ķermeņa augšdaļas spēks ir svarīgāks, jo, slēpojot pa šaurām sniega takām, ir nepieciešams vairāk spēka rokās, lai stumtos uz priekšu.thumb|Ziemas orientierists pie kontrolpunkta|none
## Sacensības
Ziemas orientēšanās sacensības ir paredzētas, lai pārbaudītu sportistu fizisko spēku un navigācijas prasmes. Ziemas orientieristi izmanto karti, lai pārvietotos blīvā slēpošanas trasšu tīklā, un lai pēc iespējas īsākā laikā apmeklētu vairākus kontrolpunktus. Sagatvoto trašu tīkls un kontrolpunkti ir iezīmēti kartē, un reljefā nav atzīmētu nekādu norāžu. Kontrolpunnkti jāapmeklē pareizā secībā. Karte sniedz visu informāciju, kas sportistam nepieciešama, lai izlemtu, kurš maršruts ir ātrākais, ieskaitot trašu kvalitāti un platumu. Sportistam katras sacensības laikā lielā ātrumā jāpieņem simtiem maršruta izvēles lēmumu: medaļu var maksāt neliels koncentrēšanās trūkums tikai sekundes simtdaļā. Orientēšanās ar slēpēm ir laika mērīta un objektīva. Rezultāts tiek vērtēts pēc laika: uzvar ātrākais laiks (ja sportists ir atzīmējies visos kartē esošajos kontrolpunktos pareizā secībā). Finišā no elektroniskā čipa pārbauda, vai sportists visus kontrolpunktus ir apmeklējis pareizajā secībā.thumb|Ziemas orientēšanās karte|none

## Ekipējums
thumb|Ziemas orientēšanās kartes turētājs|157x157px|left
Persona, kas piedalās ziemas orientēšanās sacensībās, ir aprīkota ar:

Distanču slēpošanai piemērotu apģērbu, distanšu slēpošanas zābakiem, distanču slēpēm un slēpju nūjām.

Organizatora sniegtā ziemas orientēšanās karte, kurā norādīti kontrolpunkti, kuri jāapmeklē secībā. Karte ir izstrādāta, lai sniegtu visu informāciju, kas dalībniekam nepieciešama, lai izlemtu, kurš maršruts ir ātrākais, piemēram, trases kvalitāte, slīpums un attālums. Zaļās līnijas kartē parāda taku, kas piemērota braukšanai ar slēpēm. Atkarībā no līniju biezuma un nepārtrauktības dalībnieks pieņem lēmumus par to, kurš maršruts ir ātrākais starp kontrolpunktiem.

Kartes turētājs: kartes krūtīs piestiprināts kartes turētājs ļauj apskatīt karti, slēpojot ar pilnu ātrumu.

Pēc izvēles, kompasu piestiprina kartes turētājam vai slēpotāja rokai.

Elektroniskā atzīmēšanās iekārta 

## Atsauces


## Ārējās saites
Kaņina

**Kaņina** () vai **Kaņina pussala** ir pussala Krievijas ziemeļos starp Balto jūru un Barenca jūru. Administratīvi ietilpst Arhangeļskas apgabala Ņencu autonomajā apvidū. Pussala reti apdzīvota, vienīgās apdzīvotās vietas ir Ņesa (ciema padome), Čiža, Kija, Šoina un Kaņinnosas polārstacija. Līdz 2017. gadam pussalas ziemeļaustrumu galā darbojās Mismikulkinas polārstacija.

## Ģeogrāfija
Pussalu rietumos apskalo Baltā jūra un tās Mezeņas līcis, ziemeļos — Barenca jūra, austrumos — Čošas līcis. Pussalas ziemeļu daļu aizņem Kaņinkameņas skrausts ar pussalas augstāko punktu 241 m vjl. Skrausts ziemeļrietumos beidzas ar klinšaino Kaņinnosa zemesragu. Lielāko teritorijas daļu aizņem pārpurvojies līdzenums. Daudz nelielu upju

## Atsauces

## Ārējās saites

* Полуостров Канин. АЛЬБОМЫ
* Севпростор. ПОЛУОСТРОВ КАНИН
2090. gadi

**2090. gadi** ir 21. gadsimta 10. desmitgade, kas sāksies  un beigsies . Šī ir pēdējā 21. gadsimta desmitgade.

## Gaidāmie notikumi

* 2090. gads — 11. septembra teroraktu upuru kompensācijas fondam beigsies darbības termiņš.
* 2092. gads — Plānots pabeigt Oldburijas atomelektrostacijas vietas sakopšanas darbus (agrīna aplēse).
* 2094. gada 19. marts — Denveras starptautiskajā lidostā plānots atvērt laika kapsulu, kas aizzīmogota tieši 75 gadus iepriekš.
* 2094. gada 7. aprīlis — Merkurs šķērsos Jupiteru, tas ir vienīgais zināmais šāds notikums šajā desmitgadē.
* 2094. gada 12. jūnijs — Grāmatas, filmas un citi 1994. gadā publicētie darbi (ieskaitot Disneja nākamo animācijas filmu "Karalis Lauva") ASV nonāks publiskajā lietošanā.
* 2097. gads — Baltimoras iekšējā ostā plānots atvērt 100 gadus agrāk apraktu laika kapsulu, lai atzīmētu pilsētas inkorporācijas 300. gadadienu.
* 2099. gads — Kaufman Astoria Studijai Ņujorkā beidzas 99 gadu īres līgums.
* 2099. gads — Maksimālais gads ko var iestatīt datoros ar BIOS programmaparatūru, kā arī Microsoft operētājsistēmās Windows XP, Windows Vista, Windows 7, Windows 8 un Windows 8.1, kā arī Sony PlayStation 2 un Nintendo DS spēļu platformās.
* 2099. gads — Ontārio atgūs kontroli pār Ontārio šoseju 407, kad beigsies tās 99 gadu nomas līgums.

## Atsauces
Igors Agapovs

**Igors Agapovs** (; dzimis ) ir krievu šaha problēmists,  lielmeistars šaha kompozīcijā (2020).

I. Agapova profesija ir advokāts.

## Šaha kompozīcija
Agapovs ir 1990. gada Krievijas čempions šaha kompozīciju risināšanā, Krievijas čempions šaha kompozīciju sastādīšanā trīsvilču žanrā (1998-2000) un Krievijas čempions šaha kompozīciju sastādīšanā komandu konkurencē. Viņš izcīnīja Pasaules čempiona titulu, startēdams Krievijas izlases komandā, komandu konkurencē. Viņš ieguvis šaha kompozīcijā šādus titulus: 1989. gadā FIDE meistars, 2012. gadā FIDE starptautiskais meistars un 2020. gadā FIDE starptautiskais lielmeistars.

#### Piemērs

**Uzdevuma risinājums:**
: 1. c4! draud 2. Ze6+! Txe6, Lxe6 3. Dd5, Dc6#
: 1. ... bxc3 (e.p.) 2. Le6! Txe6, Lxe6 3. Dd5, Dc6#
: 1. ... dxc3 (e.p.) 2. f6! Txf6, Lxf6 3. d4, Dc6#
: 1. ... e5 2. fxe6! (e.p.) Txe6, Lxe6 3. Dd5, Dc6#

## Atsauces

## Ārējās saites

* I. Agapova šaha kompozīcijas mājas lapā PDB
* I. Agapova profils mājaslapā ''Chess Composers''
Kaņinnosa

**Jūras hidrometeoroloģiskā krasta stacija «Kaņinnosa»** () ir Krievijas vissezonas hidrometeoroloģiskā polārstacija Arktikā. Izvietojusies Kaņinas pussalas ziemeļrietumu galā Kaņinnosa zemesragā. Administratīvi ietilpst Ņencu autonomajā apvidū.

## Vēsture
Stacija atvērta 1915. gada 15. novembrī kopā ar līdzās esošo bāku un tā bija viena no pirmajām pastāvīgajām meteostacijām Krievijas ziemeļos, ko organizēja Galvenās Fiziskās observatorijas Ziemeļu Ledus okeāna un Baltās jūras hidrometeoroloģiskais dienests. Tās pirmais novērotājs bija bākas uzraugs matrozis Pjotrs Jefimovs. Stacija pārtraukusi darbu tikai pilsoņu kara laikā 1918.—1919. gadā. Padomju laikā līdzās meteostacijai atradās robežsardzes postenis; no tā palikušas kazarmas.

## Atsauces
Augulienas muiža

**Augulienas muiža** () bija Vidzemes muiža, kas atradās mūsdienu Gulbenes novada Beļavas pagasta Augulienā, Augulienas ezera ziemeļrietumu krastā. Muižas apbūve ir vietējas nozīmes 18. - 20. gadsimta arhitektūras piemineklis. Arhitektūras piemineklis ir arī kungu mājas drupas un klēts.

## Vēsture
No 1806. gada līdz agrārreformai muiža bija Tranzē dzimtas īpašums. 1846. gadā Augulienas muižā dzimis vēsturnieks Astafs fon Tranzē-Rozeneks (*Astaf von Transehe-Roseneck*, 1865-1946). Pēdējais muižas īpašnieks pirms agrārreformas bija Pauls fon Tranzē-Rozeneks. Pēc zemes reformas to nopirka vīnrūpnieks Otlans. Latvijas PSR laikā muiža bija kolhoza "Pilskalns" īpašums. Pēc kolhoza likvidēšanas ēka tika pamesta un izdemolēta. Kopš 1999. gada muižas komplekss ir privātīpašums.

## Ārējās saites
Blomes muiža (Madonas apriņķis)

**Blomes muiža** () bija Vidzemes muiža, kas atradās mūsdienu Gulbenes novada Beļavas pagasta Ozolkalnā. Muižas apbūve ir vietējas nozīmes 19. gadsimta arhitektūras piemineklis. Atsevišķi arhitektūras pieminekļi ir arī kungu māja (19. gadsimta 3. ceturksnis) un klēts (19. gadsimta pirmā puse).

## Ārējās saites
Juru upurozoli

**Juru upurozoli** ir ozolu puduris, sena kulta vieta, vietējas nozīmes arheoloģiskais piemineklis Gulbenes novada Beļavas pagastā uz dienvidrietumiem no Beļavas, netālu no autoceļa V410 (Gulbene – Zeltiņi), pie Liedskalniņu mājām.
Kaņinnoss

**Kaņinnoss** () ir zemesrags Krievijā, Kaņinas pussalas ziemeļrietumu galā. Administratīvi ietilpst Arhangeļskas apgabala Ņencu autonomajā apvidū.

## Ģeogrāfija
Zemesragu ziemeļos apskalo Barenca jūra, bet dienvidos — Baltā jūra; no tā tiek vilkta Baltās un Barenca jūru robeža. Zemesrags ir Kaņinkameņa skrausta ziemeļrietumu gals, kas piekrastē beidzas ar 15-20 m augstu krauju. Subarktiskais klimats, gada vidējā temperatūra −0,5 °C, vidējais vēja ātrums 7,4 m/s.

Zemesragā kopš 1915. gada darbojas polārā hidrometeoroloģiskā stacija Kaņinnosa un bāka.

## Atsauces

## Ārējās saites
* КАНИН НОС 
* Тишина тундры. Столетний маяк «Канин Нос» перешел в женские руки
Džejs un Klusais Bobs

**"Džejs un Klusais Bobs"** () ir 2001. gada Amerikas Savienoto Valstu kinokomēdija, kuras režisors, scenārists un viens no galveno lomu atveidotājiem ir Kevins Smits. Citas lomas atveido Džeisons Mjūzs, Bens Afleks, Ilaiza Dušku, Šenona Elizabete, Vills Ferels un Kriss Roks. Filmas pirmizrāde notika 2001. gada 24. augustā.

2019. gadā iznāca filma *[[Jay and Silent Bob Reboot]]*, kas ar nelielām izmaiņām atkārto šis filmas sižetu.

## Sižets
Filmas galvenie varoņi Džejs un Klusais Bobs uzzina, ka viņi ir kļuvuši par populāra komiksa varoņu prototipiem, nesaņemot par to ne centa. Tagad studija *[[Miramax|Miramax Films]]* gatavojas komiksa ekranizācijai, par kuru cilvēki sāk negatīvi izteikties internetā, saucot tēlus, kuri noskatīti no Džeja un Klusā Boba par stulbeņiem. Lai apturētu filmēšanu, Džejs un Klusais Bobs dodas uz Holivudu, satiekot pa ceļam dažādus cilvēkus.

## Lomās
* Džeisons Mjūzs — Džejs
* Kevins Smits — Klusais Bobs
* Bens Afleks — kameo / Holdens Makneils
* Šenona Elizabete — Džastisa
* Ilaiza Dušku — Sisija
* Elija Lartera — Krisija
* Dženifera Švalbaha-Smita — Misija
* Vills Ferels — federālais maršals Villenholijs
* Džeisons Lī — Brodijs Brūss / Benkijs Edvardss
* Mets Deimons — kameo
* Džads Nelsons — Šerifs
* Šons Viljams Skots — Brents
* Džordžs Karlins — Autostopētājs
un citi aktieri

## Atsauces

## Ārējās saites
Lazdu kalns

**Lazdu kalns** (arī **Lazdukalna pilskalns**, **Lazdukalns**) ir pilskalns, kas atrodas Gulbenes novada Beļavas pagastā, uz ziemeļiem no valsts autoceļa P27 (Smiltene — Gulbene), iepretim Ozolkalna ciemam.

Pilskalnu aprakstījis Ernests Brastiņš, kurš to uzmērījis 1926. gadā. Viņš apraksta, ka kalns pacēlies pār apkārtni apmēram 15 metrus. Plakums 60 x 75 metri. Kalnam redzamas ieeju vietas. Kultūrslānis blāvs, bez atradumiem.

Savulaik Blomes muižas īpašnieks pilskalnā esot ierīkojis parku ar pastaigu takām. Ar kalnu saistās teikas par pili.

## Foto galerija

Attēls:Lazdukalna pilskalns ortofoto.jpg|alt=|Lazdukalna pilskalna 3D modelis
Attēls:Lazdukalna pilskalns.jpg|alt=|Lazdukalna pilskalna 3D modelis
Attēls:Lazdukalna pilskalns1.jpg|alt=|Lazdukalna pilskalns
Attēls:Lazdukalna pilskalns2.jpg|alt=|Lazdukalna pilskalns
Attēls:Lazdukalna pilskalns3.jpg|alt=|Lazdukalna pilskalns
Attēls:Lazdukalna pilskalns4.jpg|alt=|Lazdukalna pilskalns
Attēls:Lazdukalna pilskalns5.jpg|alt=|Lazdukalna pilskalns
Attēls:Lazdukalna pilskalns6.jpg|alt=|Lazdukalna pilskalns
Attēls:Lazdukalna pilskalns7.jpg|alt=|Lazdukalna pilskalns
Attēls:Lazdukalna pilskalns8.jpg|alt=|Lazdukalna pilskalns
Attēls:Lazdukalna pilskalns9.jpg|alt=|Lazdukalna pilskalns


## Ārējās saites
* Lazdu kalns portālā latvijas-pilskalni.lv
Rutkastes pilskalns

**Rutkastes pilskalns** (arī **Rutkastes kalns**) ir pilskalns, kas atrodas Gulbenes novada Beļavas pagastā, uz ziemeļiem no valsts autoceļa P27 (Smiltene — Gulbene), uz ziemeļrietumiem no Svelberģa. Valsts nozīmes arheoloģijas piemineklis.

Pilskalnu aprakstījis Ernests Brastiņš, kurš to uzmērīja 1926. gadā. Viņš apraksta, ka tas ir apmēram 12 metrus augsts pakalns. Plakums apaļš 30 metrus diametrā. Jau Brastiņa laikos kalna malas bija izmantotas grants ieguvei. Kultūrslānis esot ap 25 cm biezs un saturējis nevirpotu trauku atliekas, ogles un kaulus.

## Foto galerija

Attēls:Rutkastes pilskalns ortofoto.jpg|alt=|Rutkastes pilskalna 3D modelis
Attēls:Rutkastes pilskalns.jpg|alt=|Rutkastes pilskalna 3D modelis


## Ārējās saites
* Rutkastes pilskalns portālā latvijas-pilskalni.lv
Mazā Ūdens iela

**Mazā Ūdens iela** ir iela Rīgā, Kurzemes rajonā, Dzirciema apkaimē. Iela sākas no krustojuma ar Daugavgrīvas ielu un Ūdens ielu un izbeidzas ar strupceļu Zunda krastmalā. Ar pretējā Zunda krastā esošo Ķīpsalu tā ir savienota ar gājēju tiltu (šobrīd avārijas stāvoklī un slēgts). Kopējais ielas garums ir 290 metri, tā klāta ar asfalta segumu. Ielā ir saimnieciska rakstura apbūve, atrodas degvielas uzpildes stacija (Ūdens ielā 29).

## Vēsture
Mazā Ūdens iela ir izveidota ap 1882. gadu ar tagadējo nosaukumu (), kas laika gaitā vairāk nav mainījies.

## Ielu savienojumi
Mazā Ūdens iela ir savienota ar šādām ielām:
* Daugavgrīvas iela
* Ūdens iela

## Skatīt arī
* Dzirciems

## Atsauces
Starptautiskā Orientēšanās federācija

**Starptautiskā orientēšanās federācija** (*Internation Orienteering Federation* — IOF) ir orientēšanās sporta starptautiskā pārvaldes institūcija. IOF galvenais birojs atrodas Kārlstadē, Zviedrijā.

IOF pārvalda četras orientēšanās disciplīnas: orientēšanos skrienot, velo orientēšanos, orientēšanos ar slēpēm un taku orientēšanos.

## Dibināšana
IOF tika dibināta 1961. gada 21. maijā kongresā, kas notika Kopenhāgenā, Dānijā, un to organizēja Bulgārijas, Čehoslovākijas, Dānijas, Vācijas Federatīvās Republikas, Vācijas Demokrātiskās Republikas, Somijas, Ungārijas, Norvēģijas, Zviedrijas un Šveices nacionālās orientēšanās federācijas. Līdz 1969. gadam IOF pārstāvēja 16 valstis, tostarp pirmās divas federācijas ārpus Eiropas: Japāna un Kanāda. 1977. gadā Starptautiskā Olimpiskā komiteja atzina IOF.

## Dalībvalstis
Kopš 2016. gada janvāra IOF sastāv no 80 nacionālajām orientēšanās federācijām, no kurām 56 ir biedri, 24 ir potenciālie biedri, kas sadalīti sešos ģeogrāfiskos reģionos.thumb|Starptautiskās orientēšanās federācijas dalībvalstis sadalot pa kontinentiem|293x293px|none

## Pārvaldības struktūra
IOF pārvalda ievēlēta padome, kuras sastāvā ir priekšsēdētājs, vecākais viceprezidents, divi viceprezidenti un septiņi citi padomes locekļi. Par IOF ikdienas darbību ir atbildīgs IOF ģenerālsekretārs. Vairākas IOF pastāvīgās komisijas ir atbildīgas par sporta attīstību visā pasaulē. Šīs komisijas ietver: orientēšanās skrienot, MTB orientēšanos, orientēšanās ar slēpēm, taku orientēšanās, vide, IT, kartes, medicīna un noteikumi.

## Prezidenti

* *Erik Tobé* (1961—1975)
* *Lasse Heideman* (1975—1982)
* *Bengt Saltin* (1982—1988)
* *Heinz Tschudin* (1988—1994)
* *Sue Harvey* (1994—2004)
* *Åke Jacobson* (2004—2012)
* *Brian Porteous* (2012—2016)
* *Leho Haldna* (2016—)

## Piederības
Kopš 1977. gada Starptautiskā Olimpiskā komiteja ir atzinusi IOF.

Starptautiskā Orientēšanās federācija (IOF) ir arī biedrs šādās organizācijās:

* SOK atzīto starptautisko sporta federāciju asociācija (ARISF)
* Starptautiskā pasaules spēļu asociācija (IWGA)
* Starptautiskā veterānu spēļu asociācija (IMGA)
* SportAccord

## Atsauces
Juhanna Skotheima

**Juhanna Skotheima** (; dzimusi ) ir zviedru biatloniste.

## Karjera
Starptautiskās sacensībās sāka startēt 2014.—2015. gada sezonā, piedaloties IBU kausā. Pasaules kausa sacensībās debitēja  Rūpoldingā sprinta disciplīnā. 2019. gada decembrī guva divas uzvaras IBU kausa posmos sprintā. Pirmos punktus Pasaules kausa ieskaitē guva 2019.—2020. gada sezonā. 2020. gadā debitēja Pasaules čempionātā Antholcā, kur piedalījās tikai 15 km individuālajā distancē, ieņemot 43. vietu.

2020.—2021. gada Pasaules kausa pirmajā posmā Kontiolahti izcīnīja 3. vietu 15 km individuālajā distancē, pirmo reizi karjerā kāpjot uz goda pjedestāla PK posmos.

## Karjeras rezultāti
### Pasaules čempionāts

### Pasaules kausa kopvērtējums

## Atsauces

## Ārējās saites
Martins Ponsiluoma

**Martins Ponsiluoma** (; dzimis ) ir Zviedrijas biatlonists,  čempions iedzīšanā,  sudraba medaļnieks distacē ar kopēju startu un 2021. gada pasaules čempions sprintā.

## Karjera
Ar biatlonu sācis nodarboties 2006. gadā. Viņa tēvs ir Jirki Ponsiluoma, Somijā dzimis distanču slēpotājs, kurš pārstāvēja Zviedriju . Pasaules kausa sacensībās debitēja  Oberhofā.  kopā ar Jesperu Nelinu, Sebastianu Sāmuelsonu un Frēdriku Lindstremu uzvarēja PK posmā stafetē. Piedalījies  Phjončhanā, kur startēja tikai 20 km individuālajā distancē, ieņemot 38. vietu. Pirmo reizi individuāli vietu uz goda pjedestāla PK posmos izcīnīja  Nove Mesto, iegūstot 3. vietu sprintā.

2019. gada Eiropas čempionātā Raubičos izcīnīja zelta medaļu jauktajā stafetē.  Pasaules čempionātā pirmo reizi piedalījās 2019. gadā Estešundā, startējot 20 km individuālajā distancē un stafetē. 2020.—2021. gada Pasaules kausa pirmajā posmā Kontiolahti izcīnīja 3. vietu sprintā, otro reizi karjerā kāpjot uz goda pjedestāla PK posmos. 2021. gada Pasaules čempionātā ieguva zeltu sprintā, sudrabu vīriešu stafetē un bronzas medaļu jauktajā stafetē.

 izcīnīja sudraba medaļu distancē ar kopēju startu. Arī 2023. gada Pasaules čempionātā Oberhofā masu startā ieguva sudrabu. Vēl vienu medaļu ieguva stafetē — bronzu. 2024. gada Pasaules čempionātā Nove Mesto pirmajā sacensību dienā nopelnīja bronzu jauktajā stafetē. Stafetē kopā ar Viktoru Brantu, Jesperu Nelinu un Sebastianu Sāmuelsonu kļuva par pasaules čempioniem. Tā Zviedrijai bija pirmā zelta medaļa vēsturē Pasaules čempionāta vīriešu stafetē.

 izcīnīja zelta medaļu iedzīšanā.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Sturla Holms Legreids

**Sturla Holms Legreids** (; dzimis ) ir norvēģu biatlonists, 2024.—2025. gada Pasaules kausa kopvērtējuma uzvarētājs,  čempions stafetē, septiņu Pasaules čempionāta zelta medaļu ieguvējs.

## Karjera
Ar biatlonu sāka nodarboties 2007. gadā. 2018. gada Pasaules čempionātā junioriem, kas norisinājās Otepē, Legreids izcīnīja divas sudraba medaļas — 15 km individuālajā distancē un stafetē. 2020. gada Eiropas čempionātā Raubičos ieguva sudraba medaļu iedzīšanā. Pasaules kausa sacensībās debitēja  Nove Mesto ar 13. vietu sprintā.

2020.—2021. gada Pasaules kausa pirmajā posmā Kontiolahti izcīnīja uzvaru 20 km individuālajā distancē. Savā debijas Pasaules čempionātā 2021. gadā Pokļukā ieguva četras zelta medaļas: jauktajā stafetē, 20 kilometru individuālajā distancē, vīriešu stafetē un distancē ar kopēju startu. 2020.—2021. gada Pasaules kausa sezonu noslēdza 2. vietā kopvērtējumā.

 izcīnīja zelta medaļu vīriešu stafetē, individuāli labāko rezultātu sasniedza distancē ar kopēju startu, ieņemot 6. vietu. 2021.—2022. gada sezonā vēlreiz izcīnīja 2. vietu PK kopvērtējumā un uzvarēja U-25 ieskaitē. 2023. gada Pasaules čempionātā Oberhofā Legreids izcīnīja sešas medaļas, tikai distancē ar kopēju startu, kur ieņēma 4. vietu, viņam neizdevās tikt pie godalgas, bet vienīgo zeltu ieguva jauktajā stafetē. 2022.—2023. gada Pasaules kausa sezonas kopvērtējumā trešo gadu pēc kārtas ieguva otro vietu. 2024. gada Pasaules čempionātā Nove Mesto kļuva par pasaules čempionu sprintā un ieguva divas sudraba medaļas — iedzīšanā un stafetē.

2025. gada Pasaules čempionātā Lencerheidē izcīnīja zelta medaļu stafetē un sudrabu distancē ar kopēju startu. 2024.—2025. gada Pasaules kausa sezonā pirmo reizi uzvarēja kopvērtējumā, izcīnot lielo "Kristāla globusu". Šajā sezonā ieguva arī divus mazos globusus par uzvarām individuālās distances un iedzīšanas ieskaitēs.

 izcīnīja piecas medaļas: sudrabu iedzīšanā, distancē ar kopēju startu un stafetē, kā arī bronzas godalgas 20 km individuālajā distancē un sprintā.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Latvijas Orientēšanās federācija

**Latvijas Orientēšanās federācija** (**LOF**) ir galvenā orientēšanās sporta pārvaldes institūcija Latvijā. Tā dibināta 1963. gada 7. februārī.

Pirmās orientēšanās sacensības Latvijā notika 1936. gadā. Pēc kara Baltija kļuva par galveno orientēšanās sporta attīstības centru PSRS. 1950. gadu beigās sākās regulāra sacensību rīkošana un 1963. gadā tika nodibināta Latvijas Orientēšanās federācija. Šobrīd to vada Juris Žilko, pirms viņa prezidenti bija Dagnis Dubrovskis, Viesturs Tamužs un Pēteris Apinis.

1963. gadā Raunas apkārtnē notika arī pirmais Latvijas čempionāts orientēšanās sportā. Šobrīd Latvijas čempionu tituls ik gadus tiek noskaidrots divos čempionātos četrās galvenajās disciplīnās (sprints, vidējā distance, garā distance, stafete) daudzās grupās pēc dzimuma un vecuma. Savi Latvijas čempionāti notiek arī ziemas orientēšanās, veloorientēšanās un rogaininga cienītājiem.

## Piederības
Starptautiskās Orientēšanās federācijas (IOF) padome 1991. gada 27. septembrī pieņēma lēmumu uzņemt Latviju, Lietuvu, Igauniju par IOF biedriem.

## Pārvaldības struktūra
LOF pārvalda ievēlēta padome, kuras sastāvā ir priekšsēdētājs, valdes priekšsēdētāja vietnieks un septiņi citi padomes locekļi. Par LOF ikdienas darbību ir atbildīgs LOF izpilddirektors.

## Disciplīnas
Latvijas Orientēšanās federācija ir atbildīgā institūcija par visiem četriem IOF oficiāli atzītajiem orientēšanās veidiem. Tie ir:

* orientēšanās skrienot
* velo orientēšanās (*MTB-O*)
* orientēšanās ar slēpēm (*Ski-O*)
* taku orientēšanās (*Trail-O*)

## Atsauces

## Ārējās saites
https://lof.lv/
Viculaiku pilskalns

**Viculaiku pilskalns** ir pilskalns, kas atrodas Gulbenes novada Beļavas pagasta Beļavas ciema dienvidu pievārtē, uz austrumiem no valsts autoceļa V410 (Gulbene—Zeltiņi).

No trijām pusēm pilskalna nogāzes ir vairāk kā 20 metri augstas, dabīgi stāvas, bet augšpusē vēl mākslīgi padarītas stāvākas. Ceturtā nogāze lēzena — tikai 4 m augsta, taču grūtāk pieejama padarīta ar mālu klājumu. Pilskalna plakums ir gandrīz kvadrātisks, apmēram 35×31 metrus liels. Kultūrslāņa biezums sasniedz 45 centimetrus. Atrasta bezripas keramikas lauska, sīkas oglītes, deguši akmeņi. Pilskalns savulaik lauksaimnieciski apstrādāts, bojājot kultūrslāni.

## Foto galerija

Attēls:Viculaiku pilskalns3.jpg|alt=|Viculaiku pilskalna 3D modelis

 
## Ārējās saites
* Viculaiku pilskalns portālā latvijas-pilskalni.lv
Elī de Lastūrs

**Elī Marī Gabriels Dors de Lastūrs** (; zināms arī kā **Elī, Lastūras grāfs** (); dzimis , miris ) bija franču paukotājs un tenisists, kurš startēja 1900. gada vasaras olimpiskajās spēlēs.

De Lastūrs 1900. gada vasaras olimpiskajās spēlēs startēja paukošanā un tenisa turnīrā. Paukošanā viņš startēja sacensībās ar špagu. Šajā disciplīnā viņš pirmajā kārtā ieguva otro vietu, ceturtdaļfinālā arī ieguva otro vietu, bet pusfinālā ieguva 4/6. vietu un fināla kārtai nekvalificējās. Savukārt tenisā viņš kopā ar Giju Ležēnu startēja vīriešu dubultspēļu turnīrā, kur ceturtdaļfinālā zaudēja tautiešiem Žoržam de la Šapelam un Andrē Prevo, ar rezultātu (3:6; 9:7; 2:6), un turpmāko cīņu neturpināja.

## Atsauces

## Ārējās saites
* Elī de Lastūrs (SOK profils) 
* Elī de Lastūrs (Olympedia.org) 
* Elī de Lastūrs (Sports Reference profils)
Selgas iela

**Selgas iela** var būt:

* Selgas iela — iela Rīgā;
* Selgas iela — iela Jūrmalā;
* Selgas iela — iela Ventspilī;
* Selgas iela — iela Mārupē;
* Selgas iela — iela Pļaviņās;
* Selgas iela — iela Salacgrīvā;
* Selgas iela — iela Saulkrastos;
* Selgas iela — iela Engures pagasta Engurē;
* Selgas iela — iela Carnikavas pagasta Garupē;
* Selgas iela — iela Ķekavas pagasta Krogsilā;
* Selgas iela — iela Babītes pagasta Mežārēs;
* Selgas iela — iela Olaines pagasta Pēternieki;
* Selgas iela — iela Lapmežciema pagasta Ragaciemā;
* Selgas iela — iela Rojas pagasta Rojā;
* Selgas iela — iela Ropažu pagasta Silakrogā;
* Selgas iela — iela Skultes pagasta Skultē;
* Selgas iela — iela Liepupes pagasta Tūjā.

## Skatīt arī
* Selga
Pols Lebretons

**Luijs Pols Lebretons** (; dzimis , miris ) bija franču tenisists, kurš startēja 1900. gada vasaras olimpiskajās spēlēs.

Lebretons 1900. gada vasaras olimpiskajās spēlēs Parīzē startēja tenisa vīriešu dubultspēļu turnīrā kopā ar Polu Lekaronu. Viņi ceturtdaļfināla zaudēja britu tenisistu pārim Lorensam un Redžinaldam Dohertijam. Savukārt vīriešu vienspēļu turnīrā viņš pirmajā kārtā zaudēja Lorensam Dohertijam. 

1898. un 1899. gadā viņš Francijas čempionāta finālā zaudēja Polam Ajmē un 1901. gadā — Andrē Vašero. 

## Atsauces

## Ārējās saites
* Pols Lebretons (SOK profils) 
* Pols Lebretons (Olympedia.org) 
* Pols Lebretons (Sports Reference profils)
Mismikulkina

**Jūras hidrometeoroloģiskā krasta stacija «Mismikulkina»** () ir slēgta Krievijas vissezonas hidrometeoroloģiskā polārstacija Arktikā. Izvietojusies Kaņinas pussalas ziemeļaustrumu galā Mikulkinnosa zemesragā Čošas līča piekrastē. Administratīvi ietilpst Ņencu autonomajā apvidū.

## Vēsture
Stacija atvērta 1940. gada 15. septembrī. Līdz 1990. gadiem līdzās meteostacijai pastāvēja neliels ciemats, tagad pamests. 2017. gada augustā stacija slēgta, tās vietā uzstādīta automātiskā meteostacija.

## Ārējās saites
* Полярная экспедиция «Картеш» посетила метеостанцию на мысе Микулкин Нос 

## Atsauces
Pjērs Verde-Delisls

**Filips Edmonds Pjērs Verde-Delisls** (; dzimis , miris ) bija franču tenisists, kurš startēja 1900. gada vasaras olimpiskajās spēlēs. 

Verde-Delisls 1900. gada vasaras olimpiskajās spēlēs Parīzē startēja tenisa jaukto dubultspēļu turnīrā kopā ar Kati Žilū. Viņi ceturtdaļfinālā zaudēja Jauktās komandas spēlētājiem Hedvigai Rozenbaumai un Arčibaldam Vordenam.

## Atsauces

## Ārējās saites
* Pjērs Verde-Delisls (SOK profils) 
* Pjērs Verde-Delisls (Olympedia.org) 
* Pjērs Verde-Delisls (Sports Reference profils)
Pols Lekarons

**Pols Lekarons** (; dzimis , miris ) bija franču tenisists, kurš startēja 1900. gada vasaras olimpiskajās spēlēs.

Lekarons 1900. gada vasaras olimpiskajās spēlēs startēja gan vīriešu vienspēļu, gan vīriešu dubultspēļu turnīros. Vienspēļu turnīrā viņš pirmajā kārtā uzvarēja tautieti Albēru Lipmanu, bet ceturtdaļfinālā zaudēja Redžinaldam Dohertijam un turpmāko cīņu neturpināja. Dubultspēļu turnīrā viņš startēja kopā ar Polu Lebretonu. Viņi ceturtdaļfināla zaudēja britiem Lorensam un Redžinaldam Dohertijiem.

## Atsauces

## Ārējās saites
* Pols Lekarons (SOK profils) 
* Pols Lekarons (Olympedia.org) 
* Pols Lekarons (Sports Reference profils)
Džordžīna Džonsa

**Džordžīna Džonsa** (; dzimusi , mirusi ) bija amerikāņu tenisiste, kura startēja 1900. gada vasaras olimpiskajās spēlēs.

Džonsa 1900. gada vasaras olimpiskajās spēlēs Parīzē startēja tenisa sieviešu vienspēļu un jaukto dubultspēļu turnīrā. Vienspēļu turnīrā viņa ceturtdaļfinālā zaudēja amerikānietei Ivonnei Prevo un turpmāko cīņu neturpināja. Jaukto dubultspēļu turnīrā viņa startēja kopā ar Čārlzu Sandsu. Viņi ceturtdaļfinālā zaudēja Jauktās komandas spēlētājiem — savai māsai Merionai Džonsai Farkuarai un Lorensam Dohertijam.

Džordžīnas māsa, Meriona Džonsa Farkuara, arī startēja 1900. gada vasaras olimpisko spēļu tenisa turnīrā, kur viņa izcīnīja divas bronzas medaļas.

## Atsauces

## Ārējās saites
* Džordžīna Džonsa (SOK profils) 
* Džordžīna Džonsa (Olympedia)  
* Džordžīna Džonsa (Sports Reference profils)
Albērs Lipmans

**Albērs Lipmans** () bija franču tenisists, kurš startēja 1900. gada vasaras olimpiskajās spēlēs.

1900. gada vasaras olimpiskajās spēlēs viņš startēja tenisa vīriešu vienspēļu turnīrā, kur viņš pirmajā kārtā zaudēja tautietim Polam Lekaronam un turpmāko cīņu neturpināja.

## Atsauces

## Ārējās saites
* Albērs Lipmans (SOK profils) 
* Albērs Lipmans (Olympedia.org) 
* Albērs Lipmans (Sports Reference profils)
Ektoderma

thumb|270px|Ektodermas diferencēšanās (ādas epitēlijs, nervu šūnas, pigmenta šūnas).
**Ektoderma** (no  (*ektós*) — 'ārējs' un *δέρμα* (*dérma*) — 'āda') jeb **ektoblasts** ir embrija ārējā dīgļlapa agrīnajās attīstības stadijās. Bez tās vēl ir vidējā dīgļlapa — mezoderma un no ektodermas tālākā dīgļlapa — entoderma. Ektoderma ir biezāka par entodermu.

Dīglī ektoderma veidojas vienlaicīgi ar entodermu no dīgļa šūnu ārējā slāņa. Ektoderma veido nervu sistēmu (mugurkaulniekiem: muguras smadzenes, perifēros nervus un galvas smadzenes), zobu emalju un epidermu (ādas epitēliju). Vēl tā veido maņu orgānus un gremošanas sistēmas priekšējā un aizmugurējā nodalījuma epitēliju.

Mugurkaulniekiem ektoderma sastāv no trim daļām: no ārējās ektodermas, rievas un nervu caurulītes. Rieva un nervu caurulīte tiek saukti arī par neiroektodermu. Ektoderma veidojas gastrulācijā.

Sūkļiem un zarndobumaiņiem ektoderma veido ķermeņa sieniņu ārējo slāni.

## Skatīt arī
* Embrioloģija

## Ārējās saites
Kate Žilū

**Katrīna Marija Blanša "Kate" Žilū** (; zināma arī kā **Kate Žilū-Fenvika** (; dzimusi , mirusi ) bija franču tenisiste, kura startēja 1900. gada vasaras olimpiskajās spēlēs.

Žilū 1900. gada vasaras olimpiskajās spēlēs startēja tenisa jaukto dubultspēļu turnīrā, kur viņa startēja kopā ar Pjēru Verdi-Delislu. Viņi ceturtdaļfinālā zaudēja Jauktās komandas spēlētājiem Hedvigai Rozenbaumai un Arčibaldam Vordenam.

1904. — 1906. un 1908. gadā viņa ieguva čempiones titulu Francijas čempionātā sieviešu vienspēļu turnīrā. 1908. gadā viņa kopā ar Sesilu Metjū ieguva čempionu titulu sieviešu dubultspēļu turnīrā.

## Atsauces

## Ārējās saites
* Kate Žilū (SOK profils) 
* Kate Žilū (Olympedia)  
* Kate Žilū (Sports Reference profils)
Kimči

250px|thumb|right|Dažādi mūsdienu kimči veidi

**Kimči** (no  (*gimchi*) — 'dārzeņi') ir korejiešu virtuves ēdiens — ar dažādām asām piedevām skābēti dārzeņi. Ārpus Korejas ar vārdu „kimči” galvenokārt saprot ar piedevām skābētus Ķīnas kāpostus vai baltos redīsus, bet Korejā kimči gatavo no daudz dažādiem dārzeņiem, tostarp ķirbjiem, sinepju lapām, baklažāniem, hurmas, rāceņiem, Āzijas kāpostiem, žeņšeņa, saldajiem kartupeļiem un pupiņu asniem. Tie var būt sagriezti kubiņos, salmiņos, šķēlēs vai citas formas gabalos. Kā piedevas skābējamajiem dārzeņiem pievieno ingveru, ķiplokus, zivju mērci vai sālītas garneles un čili.

Izšķir kimči ziemeļu un dienvidu paveidu. Ziemeļu paveidā izmanto mazāk piparus un sāli, kā arī tikpat kā neizmanto jūras veltes un to produktus. Tam ir arī mīkstāka un šķidrāka konsistence. Savukārt kimči dienvidu paveidā lieto vairāk asās garšvielas, kā arī anšovus, garneles, zivju mērci un citas jūras veltes un to produktus. Kimči mēdz ēst atsevišķi, sautējumos, zupās, ar rīsiem, gaļu, zivīm, pankūkās un citur.

## Skatīt arī
* Paučai
* Cukemono
* Ačaru

## Atsauces

## Ārējās saites

* Kimči — marinēti kāposti korejiešu gaumē. Delfi. Atjaunināts: 2020. gada 2. decembrī.
* Kimči — marinēti Ķīnas kāposti. Apollo. 2014. gada 10. decembris. Atjaunināts: 2020. gada 2. decembrī.
* Aija Geida (2018. gada 18. novembris). Korejiešu kimči — asi, aromātiski un izcili kraukšķīgi skābēti kāposti. Latvijas Avīze. Atjaunināts: 2020. gada 2. decembrī.
Pašaličs

**Pašaličs** () ir bosniešu un horvātu cilmes uzvārds. Cilvēki ar šo uzvārdu:

* Mario Pašaličs (*Mario Pašalić*; 1995) — horvātu futbolists;
* Marko Pašaličs (*Marco Pašalić*, 2000) — horvātu futbolists.
Čārlzs Sendss

**Čārlzs Edvards Sendss** (; dzimis , miris ) bija amerikāņu golferis un tenisists. Startējis 1900. gada un 1908. gada vasaras olimpiskajās spēlēs. Pirmais olimpiskais čempions golfa turnīrā.

## Biogrāfija
Sendss izglītību ieguva Kolumbijas koledžā, kuru viņš pabeidza 1887. gadā. Augstskolas laikā viņš spēlēja golfu un tenisu. 2018. gadā viņš tika uzņemts augstskolas sporta slavas zālē.

1900. gada vasaras olimpiskajās spēlēs Parīzē startēja golfa un tenisa sacensībās. Golfa vīriešu turnīrā viņš kļuva par pirmo olimpisko čempionu šajā disciplīnā. Šajās olimpiskajās spēlēs viņš startēja arī trijās tenisa disciplīnās. Vīriešu vienspēļu turnīrā pirmajā kārtā zaudēja britu tenisistam Haroldam Mahoni. Vīriešu dubultspēļu turnīrā viņš startēja kopā ar britu Arčibaldu Vordenu kā Jauktās komandas pārstāvji. Viņi ceturtdaļfinālā zaudēja citai Jauktajai komandai, kuru veidoja Makss Dekužī un Bezils de Garmendija.

Pēc 8 gadiem, 1908. gada vasaras olimpiskajās spēlēs, Londonā viņš startēja ''Jeu de paume'', kur viņš ieguva dalīto 9. vietu, jo pirmajā kārtā zaudēja britu sportistam Justasam Mailsam.

## Atsauces

## Ārējās saites
* Čārlzs Sendss (SOK profils) 
* Čārlzs Sendss (Olympedia) 
* Čārlzs Sendss (Sports Reference profils)
Jevgeņijs Fomičovs

**Jevgeņijs Fomičovs** (; dzimis ) — krievu šaha problēmists, FIDE starptautiskais lielmeistars šaha kompozīcijā (2019).

## Šaha kompozīcija
Sastāda dažādu žanru uzdevumus. Čehu skolas piekritējs. FIDE starptautiskais lielmeistars un starptautiskais tiesnesis šaha kompozīcijā.

### Piemērs

**Uzdevuma risinājums:**
: 1. Dc1  Td4  2. Kc5  Dxc1#
: 1. Bg2  Ld4  2. Kd5  Dxg2#
: 1. Dxd2  Kf6  2. Kd5  Dxh1#
: 1. Dxf2  Da1  2. Kc5  Dc3#

## Atsauces

## Ārējās saites

* J. Fomičova šaha kompozīcijas mājas lapā PDB
* J. Fomičova profils mājaslapā ''Chess Composers''
Pandora (pavadonis)

**Pandora** () ir dabiskais Saturna pavadonis, pazīstams arī kā Saturn XVII.

## Atklāšana un nosaukums
Pavadoni 1980. gada oktobrī atklāja Stjuarts Kolinzs fotoattēlos, kas tika saņemtas no automātiskās starpplanētu zondes "Voyager 1". Sākotnēji tam tika dots pagaidu apzīmējums S/1980 S 26, bet 1985. gadā oficiāli tika nosaukts sengrieķu mitoloģiskas personas, Pandoras vārdā.

## Orbīta
Pandora veic pilnu apgriezienu ap Saturnu vidēji 141 700 km attālumā no tā 15 stundās un 5 minūtēs. Orbītas ekscentritāte sastāda 0,0042, bet pati orbīta atrodas precīzi uz planētas ekvatora. Kā pavadonis — "gredzenu gans" ar savu gravitāciju iespaido Saturna F gredzenu.

## Fiziskās īpašības
Pandorai ir neregulāra izstiepta forma ar izmēriem apmēram 110×88×62 km. Uz pavadoņa virsmas atrodas vismaz divi triecienkrāteri ar diametru līdz 30 km. Pie ļoti zema blīvuma 0,6 g/cm3 un liela albedo 0,6 Pandora, domājams, sastāv no poraina ledus. Zvaigžņu lielums sastāda 16,3m.

## Izpēte
Pandoru sauc par F gredzena ganu. Pandoras orbīta ir nestabila un rezonansē ar Prometeju. Visbūtiskākās izmaiņas to orbītās notiek apmēram pēc katriem 6,2 gadiem.

## Atsauces

## Ārējās saites
Agija Staka

**Agija Staka** (arī **Agija Staka-Jansone**; dzimusi ) ir latviešu ilustratore, pārsvarā nodarbojas ar bērnu literatūras ilustrāciju.

## Biogrāfija
Pabeigusi Lietišķās mākslas vidusskolu (1989) un Latvijas Mākslas akadēmiju (bakalaura studijas Dizaingrafikas nodaļā, 1998, un maģistra studijas Vizuālās komunikācijas nodaļā, 2009).

No 1989. līdz 1993. gadam A. Staka strādāja par mākslinieci Zinātņu akadēmijas Arheoloģijas nodaļā. Pēc tam pievērsusies ilustrēšanai, sadarbojoties ar vairākām izdevniecībām un izdevējiem. Sevišķi daudz A. Stakas ilustrāciju ir izdevniecības "Zvaigzne ABC" grāmatās, kopā veidojusi ilustrācijas vairāk nekā 200 grāmatām. Vairākām bērnu grāmatām arī pati ir teksta autore, veidojusi ilustrācijas arī periodiskajiem izdevumiem, reklāmām, spēlēm, puzlēm u.c. Par saviem darbiem saņēmusi Pastariņa prēmiju (2013), nominēta Jāņa Baltvilka balvai (2010).

A. Stakai ir divi dēli.

## Atsauces
Teljo

**Teljo** () var būt:

* Fakundo Teljo (*Facundo Tello*; 1982) — Argentīnas futbola tiesnesis;
* Kristians Teljo (*Cristian Tello*; 1991) — Spānijas futbolists.
Upurkalniņš

**Upurkalniņš** ir sena kulta vieta, vietējas nozīmes arheoloģiskais piemineklis Gulbenes novada Beļavas pagastā, uz dienvidaustrumiem no Beļavas. 

Tas ir plašākas augstienes augstākā daļa. Ovāls kalns, nedaudz izstiepts ziemeļu - dienvidu virzienā, apaudzis ar lapu kokiem. Kalna galā aug liepa 1,3 metru apkārtmērā. 7 metrus no tās uz dienvidiem-dienvidrietumiem atrodas divās daļās sašķelts plakans 1,1 metrus plats akmens.
Xbox Series X un Series S

***Xbox Series X'' un ''Xbox Series S*** ir mājas videospēļu konsoles, kuras izstrādājusi *[[Microsoft]]*. Abas tika izlaistas 2020. gada 10. novembrī kā *[[Xbox]]* konsoles saimes ceturtā paaudze, kas pārņēma *[[Xbox One]]* saimi.

*Xbox Series X* ir augstākas klases aparatūra, un tā atbalsta augstākas displeja izšķirtspējas (līdz 8K izšķirtspējai), kā arī lielāku kadru ātrumu un reāllaika staru izsekošanu; tam ir arī ātrdarbīgs SSD disks, lai samazinātu ielādes laiku. Lētākais *Xbox Series S* izmanto to pašu procesoru, taču tam ir mazāk jaudīgs GPU, mazāk atmiņas un iekšējās atmiņas. Abas konsoles ir atpakaļ savietojamas ar daudzām iepriekšējās paaudzes *Xbox* spēlēm, kontrolieriem un piederumiem. Konsoles ir saderīgas arī ar spēļu abonēšanas pakalpojumu *Xbox Game Pass*, kā arī mākoņspēļu straumēšanas platformu *Xbox Game Pass cloud platform*.